Om verktøyet

Corporater Surveyor (CS) er et verktøy for å utforme, administrere og gjennomføre spørreundersøkelser, og det primære verktøy for innsamling av pasienterfaringer i Helse Vest. Surveyor kan benyttes til en rekke formål innenfor helseforetaket, eksempelvis pasientundersøkelser, ansattundersøkelser og til kvalitetsarbeid. Kravet som stilles er at formålet med bruken er relevant for virksomheten og forankret i ledelsen.

Koordinator for Surveyor i Helse Bergen er FoU-avdelingen seksjon for helsetjenesteutvikling. Koordinator tilbyr assistanse i forbindelse med utforming av spørsmål og svaralternativer, samt teknisk hjelp ved behov.

Innlogging til verktøyet finnes på følgende lenke:

http://vir-app5418:8080/CorpoWebserver/

Tilgang og meldeskjema

Tilgang til å administrere undersøkelser i Surveyor gis tidsavgrenset og for en undersøkelse av gangen. Behovet meldes inn til FoU-avdelingen - seksjon for helsetjenesteutvikling, gjennom et eget elektronisk skjema: http://klodrik-ny.ihelse.net/okonomi/rapporter/Innmelding_undersokelse.asp?registrer=0

Tilgangen er tidsbegrenset av undersøkelsens lengde. Tilgangen opphører når undersøkelsen er fullført.

Regler for bruk

Prosjekter som tildeles tilgang til Surveyor får en blank undersøkelse opprettet på serveren av koordinator, og gis så tilgang til å utforme og redigere denne videre.

En kan kun se og bearbeide sin egen undersøkelse

Undersøkelsene skal ta utgangspunkt i Helse Bergens grafiske profil

Dersom undersøkelsen er rettet mot pasienttilfredshet bør validerte spørreskjema for Helse Vest benyttes av sammenligningshensyn. Disse ligger som maler i biblioteket i Surveyor, og kan utvides med egne spørsmål etter behov.

En undersøkelse skal ikke aktiveres før koordinator har kontrollert og godkjent denne for utsendelse, først og fremst gjelder dette plassering i tid i forhold til andre undersøkelser. Dette gjelder også ved utsendelse av påminnelse/purring.

Etter ferdigstillelse og resultathøsting blir undersøkelsen overført til arkiv og vil ikke lenger være synlig

Eventuelle feil og mangler ved programmet skal meldes til koordinator, som vil sende behovsrapporter videre til Helse Vest IKT og leverandør.

Personopplysninger

Dersom undersøkelsen innbefatter innsamling og registrering av personopplysninger skal dette være meldt personvernombudet og tilråding være gitt før undersøkelsen aktiveres.

Prioritering mellom undersøkelser

I tilfeller hvor ulike avdelinger ønsker å kjøre undersøkelser parallelt eller tett påfølgende, og som kan involvere overlapp i respondentgruppen, kan det være nødvendig å prioritere mellom dem for å sikre datakvalitet. Koordinator vil etterstrebe at alle undersøkelser kan gjennomføres så snart som mulig uten unødig opphold.

Koordinator vil kontakte avdelingene det gjelder for å avklare spørsmål og problemstillinger rundt prioritering.

Eierskap til resultater

Resultatene fra en undersøkelse eies av ansvarlig avdeling

FOU-avdelingen forbeholder seg retten til å lagre benyttede spørreskjema for fremtidig referanse

Mer spesifikt vil fortsatt brukeren fortsatt kunne logge inn i systemet, men vil ikke kunne se andre undersøkelser enn egne aktive.